**Майсей Алі** (англ.: Moses Ali; нар. 5 красавіка 1939) — угандыйскі палітычны і ваенны дзеяч. У розны час займаў пасады міністра фінансаў, другога віцэ-прэм’ера, намесніка кіраўніка ўрадавых спраў у парламенце, трэцяга намесніка прэм’ер-міністра, намесніка кіраўніка ўрадавых спраў і першага віцэ-прэм’ера. Быў абраны дэпутатам парламента Уганды.

Біяграфія
---------

Нарадзіўся ў акрузе Аджумані (былая акруга Мадзі) на поўначы Уганды. Скончыў Універсітэт Макерэрэ, атрымаўшы ступень бакалаўра права, а пазней — дыплом юрыдычнай практыкі Цэнтра развіцця права. Затым праходзіў курсы ў розных ваенных навучальных установах Уганды, Ізраіля і Вялікабрытаніі. 

У 1971 годзе прыняў удзел у дзяржаўным перавароце, зрынуўшы Мілтана Аботэ. Пры новым лідары краіны Ідзі Аміне стаў міністрам фінансаў. Займаўся арганізацыяй ісламскай дабрачыннасці. Гэта прынесла Алі вялікую падтрымку насельніцтва, але таксама выклікала падазрэнні ў Аміна, бо той мог стаць канкурэнтам. Асабліва шмат прыхільнікаў міністр меў сярод вайскоўцаў.

У красавіку 1978 годзе Амін адкрыта абвінаваціў Алі ў шэрагу памылак. Прэзідэнт так раззлаваўся падчас сваёй прамовы, што кінуў у міністра смеццевы бак. Зразумеўшы, што яго становішча невыноснае, Алі як мага хутчэй выбраўся з Кампалы на асабістым аўтамабілі і збег да сябе дадому ў правінцыю Заходні Ніл. Там на міністра напала група забойцаў, але ён адбіўся ад іх у перастрэлцы. У жніўні Алі афіцыйна страціў міністэрскую пасаду.

Пасля звяржэння Аміна Алі збег у Судан, дзе ў 1980-х гадах заснаваў Нацыянальны фронт выратавання Уганды, змагаючыся супраць угандыйскага ўрада. У рэшце рэшт баевікі заключылі выгадную здзелку з ўладамі. Былы лідар паўстанцаў атрымаў званне генерал-маёра, стаўшы вельмі ўплывовым дзеячам у краіне. 

Ва ўрадзе Ёверы Мусевені прызначаны першым намеснікам прэм’ер-міністра. З 2001 года быў дэпутатам у парламенце Уганды. 13 сакавіка 2003 года павышаны да генерал-лейтэнанта. Аднак у 2006 годзе страціў усе свае пасады. У 2011 годзе ва ўзросце 72 гадоў Алі усё ж аднавіў дэпутацкае крэсла ў парламенце і атрымаў новыя абавязкі ў кабінеце міністраў. У 2016 годзе, пасля перавыбрання ў парламент, ён зноў быў прызначаны першым намеснікам прэм’ер-міністра і намеснікам кіраўніка дзяржаўных спраў у парламенце.

Заўвагі
-------

1. 1 2 3 4 5 6  *Natukunda*. Amin Played Moses Ali Against Yusuf Gowon **(нявызн.)** (24 красавіка 2013). Праверана 13 February 2015.
2. ↑  *Tegulle*. General Moses Ali's Promotion: How Did He Earn The Four Stars? **(нявызн.)**(недаступная спасылка) (31 ліпеня 2012). Архівавана з першакрыніцы 6 верасня 2018. Праверана 13 February 2015.
3. ↑  Final cabinet list: Jessica Alupo new vice president (англ.). *Daily Monitor*. Праверана 9 чэрвеня 2021.
4. ↑  Comprehensive List of New Cabinet Appointments & Dropped Ministers **(нявызн.)**. *Facebook.com* (27 мая 2011). Праверана 13 February 2015.
5. 1 2  *Uganda State House*. Uganda's New Cabinet As At 6 June 2016 **(нявызн.)**.  Scribd.com (6 чэрвеня 2016). Праверана 13 June 2016.
6. 1 2 3  *POU*. Profile of Ali Moses, Member of Parliament for East Moyo County, Adjumani District **(нявызн.)**. Kampala:  Parliament of Uganda (POU). Праверана 13 February 2015.
7. 1 2 3 4  Avirgan & Honey 1983, p. 50.
8. 1 2 3  Rice 2009, p. 198.
9. ↑  Kasozi 1994, p. 109.
10. ↑  Wren, Christopher S. (13 June 1979). "Ugandan Refugees Finding A Haven in Southern Sudan". *The New York Times*. p. 2. Праверана 21 December 2019.
11. ↑  Rice 2009, p. 264.
12. ↑  *Mukiibi*. Museveni Creates New UPDF Generals **(нявызн.)** (23 мая 2004). Архівавана з першакрыніцы 28 May 2004. Праверана 13 February 2015.

Літаратура
----------

* Avirgan, Tony; Honey, Martha (1983). *War in Uganda: The Legacy of Idi Amin*. Dar es Salaam: Tanzania Publishing House. ISBN 978-9976-1-0056-3.
* Kasozi, A.B.K. (1994). Nakanyike Musisi; James Mukooza Sejjengo (рэд-ры). *Social Origins of Violence in Uganda, 1964–1985*. Montreal; Quebec: McGill-Queen's University Press. ISBN 978-0-7735-1218-4.
* Rice, Andrew (2009). *The Teeth May Smile But the Heart Does Not Forget: Murder and Memory in Uganda*. New York City: Henry Holt and Company. ISBN 978-0-8050-7965-4.

Спасылкі
--------

* Profile At Unhcr.org
* Full Cabinet List, May 2011

|  |  |
| --- | --- |
| ⚙️   Слоўнікі і энцыклапедыі | OpenSanctions |